2004/267/EY: Komission päätös, tehty 17 päivänä maaliskuuta 2004, Vietnamin sosialistisesta tasavallasta peräisin olevien kalastustuotteiden tuontia koskevista erityisistä edellytyksistä tehdyn päätöksen 1999/813/EY muuttamisesta siltä osin kuin on kyse toimivaltaisen viranomaisen nimeämisestä ja terveystodistuksen mallista (ETA:n kannalta merkityksellinen teksti) (tiedoksiannettu numerolla K(2004) 825)



Virallinen lehti nro L 083 , 20/03/2004 s. 0026 - 0028



Komission päätös, tehty 17 päivänä maaliskuuta 2004, Vietnamin sosialistisesta tasavallasta peräisin olevien kalastustuotteiden tuontia koskevista erityisistä edellytyksistä tehdyn päätöksen 1999/813/EY muuttamisesta siltä osin kuin on kyse toimivaltaisen viranomaisen nimeämisestä ja terveystodistuksen mallista (tiedoksiannettu numerolla K(2004) 825) (ETA:n kannalta merkityksellinen teksti) (2004/267/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan 1 kohdan, sekä katsoo seuraavaa: (1) Komission päätöksessä 1999/813/EY(2) ilmoitetaan, että "National Fisheries Inspection and Quality Assurance Center (NAFIQACEN) of the Ministry of Fisheries" on Vietnamin toimivaltainen viranomainen, joka tarkastaa ja todistaa, että kalastus- ja vesiviljelytuotteet täyttävät direktiivin 91/493/ETY vaatimukset. (2) Vietnamin hallinnon uudelleenorganisoinnin vuoksi kalastustuotteille terveystodistuksia myöntävä toimivaltainen viranomainen on nykyään "National Fisheries Quality Assurance and Veterinary Directorate (NAFIQAVED)". Tämä uusi viranomainen pystyy tehokkaasti tarkastamaan voimassa olevien sääntöjen soveltamisen. (3) NAFIQAVED on antanut virallisesti takeet direktiivissä 91/493/ETY vahvistettujen, kalastus- ja vesiviljelytuotteiden terveystarkastusta ja -valvontaa koskevien vaatimusten noudattamisesta sekä mainitun direktiivin säännöksiä vastaavien hygieniavaatimusten noudattamisesta. (4) Päätös 1999/813/EY olisi sen vuoksi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 1999/813/EY seuraavasti: 1) Korvataan 1 artikla seuraavasti: " 1 artikla 'National Fisheries Quality Assurance and Veterinary Directorate (NAFIQAVED)' on Vietnamin toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia." 2) Korvataan 3 artiklan 2 kohta seuraavasti: "2. Todistuksessa on oltava NAFIQAVED:n edustajan nimi, virka-asema ja allekirjoitus sekä NAFIQAVED:n virallinen leima, joiden tulee olla merkitty todistukseen tehtyjen muiden hyväksymismerkintöjen väristä poikkeavalla värillä." 3) Korvataan liite I tämän päätöksen liitteellä. 2 artikla Tätä päätöstä sovelletaan 4 päivästä toukokuuta 2004. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä maaliskuuta 2004. Komission puolesta David Byrne Komission jäsen (1) EYVL L 268, 24.9.1991, s. 15. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EYVL L 315, 9.12.1999, s. 39. Päätös sellaisena kuin se on muutettuna päätöksellä 2000/331/EY (EYVL L 114, 13.5.2000, s. 39). LIITE "LIITE I >PIC FILE= "L_2004083FI.002703.TIF"> >PIC FILE= "L_2004083FI.002801.TIF">"